**ՀԱՅՏԱՐԱՐՈՒԹՅՈՒՆ**

**հրավերի պարզաբանման մասին**

### Հայտարարության սույն տեքստը հաստատված է գնահատող հանձնաժողովի

###  2020 թվականի ապրիլի 3-ի թիվ 1 որոշմամբ և հրապարակվում է

### “Գնումների մասին” ՀՀ օրենքի 29-րդ հոդվածի համաձայն

### Ընթացակարգի ծածկագիրը ԵՔ-ԲՄԱՊՁԲ-20/12

 Երևանի քաղաքապետարանի կարիքների համար կենցաղային թափոնների պոլիէթիլենային կոնտեյներների ձեռքբերման նպատակով կազմակերպված ԵՔ-ԲՄԱՊՁԲ-20/12 ծածկագրով գնման ընթացակարգի գնահատող հանձնաժողովը ստորև ներկայացնում է նույն ծածկագրով հրավերի վերաբերյալ 02.04.2020թ. ստացված հարցադրումը և դրա վերաբերյալ 03.04.2020թ. տրամադրված պարզաբանումը`

Հարցադրում N 1

Երևանի քաղաքապետարան

Հասցե՝ ՀՀ, ք.Երևան, Արգիշտիի 1

ՄՈՆԹԵ ԿՈՐՊՈՐԵՅՇՆ ՍՊԸ-ի տնօրեն

Ա. Խուրշուդյան

Դիմում

/ԵՔ-ԲՄԱՊՁԲ-20/12/ ծածկագրով հայտարարված բաց մրցույթի վերաբերյալ պարզաբանում ստանալու վերաբերյալ /

 Երևանի քաղաքապետարանի կողմից «Երևանի քաղաքապետարան»-ի կարիքների համար` «կենցաղային թափոնների պոլիէթիլենային կոնտեյներների» ձեռքբերման նպատակով հայտարարված բաց մրցույթ (այսուհետև մրցույթ):

 Հայտարաված մրցույթին մասնակցելու հետքրքրություն ունենալով պայմանավորված անհրաժեշտ է սույն դիմումով խնդրարկված հարցերի պարզաբանումը ստանալ:

 Մրցույթի տեխնիկական բնութագրի համաձայն՝ Աղբարկղը ի թիվս այլնի պետք է լինի Կայուն և պաշտպանված ուլտրամանուշակագույն ճառագայթներից, ինպես նաև պետք է լինի դիմացկուն և պաշտպանված ցրտի, տաքի և ջերմաստիճանային տատանումներից:

 Մրցույթի տեխնիկական բնութագրի համաձայն՝ Վաճառողը մինչև Ապրանքը հանձնելը, Պատվիրատուի պատահական ընտրությամբ ոչ պակաս 4 հատ ապրանքանմուշ իր միջոցների հաշվին պետք է ենթարկի ՀՀ պետական փորձաքննության և Պատվիրատուին ներկայացնի փորձագիտական եզրակացություն՝ առաջարկվող ապրանքը վերոհիշյալ տեխնիկական բնութագրին համապատասխանության վերաբերյալ:

 Մրցույթի տեխնիկական բնութագրի գնման ժամանակացույցի համաձայն՝ մատակարարման հասցե է նշված ք. Երևան, Արգիշտիի1:

 Հաշվի առնելով վերոգրյալը, խնդրում ենք պարզաբանել՝

1. ինչ է նշանակում Կայուն և պաշտպանված ուլտրամանուշակագույն ճառագայթներից, մասնավորապես ինչպես է արտահայտվելու կայունությունը և պաշտպանվածությունը ուլտրամանուշակագույն ճառագայթներից:

2. ինչ է նշանակում դիմացկուն և պաշտպանված ցրտի, տաքի և ջերմաստիճանային տատանումներից, մասնավորապես պարզաբանեք ցուրտը և տաքը ջերմաստիճանային արտահայտմամբ:

3. Որ փորձաքննությունն է համարվում ՀՀ պետական փորձաքննություն և ինչ է այն իրենից ներկայացնում:

(Քանի որ մեր ունեցած տեղեկատվության համաձայն այդպիսի փորձաքննություն իրականացնող մարմին ՀՀ-ում գոյություն չունի, այդիսկ պատճառով խնդրում ենք կոնկրետ նշել այն փորձաքննություն իրականացնող մարմինը, որը պետք է փորձաքննության ենթարկի տվյալ կենցաղային թափոնների պոլիէթիլենային կոնտեյներները։

4. Ինչ գծով պետք է փորձաքննություն իրականացվի և ինչ բաղկացուցիչներից է այն կազմված:

5. Ապրանքը ՀՀ տարածք մուտք գործելուց, որ հասցեով է մատակարարվելու, հաշվիա ռնելով, որ 2688 հատ աղբամանը գործնականում հնարավոր չէ բեռնաթափել տեխնիկական բնութագրում նշված ՀՀ, ք.Երևան, Արգիշտիի 1 հասցեում:

6. Հաշվի առնելով ՀՀ-ում և այլ երկրներում կորոնավիրուսային վարակի տարածմամբ ստեղծված իրավիճակը՝ խնդրում ենք նշել որ դեպքերում պայմանագրով նշված ապրանքների մատակարարման նախատեսված ժամկետներից ուշացումը պայմանավորված ապրանքի ծագման երկրում, ՀՀ-ում և/կամ այլ տարանցիկ երկրներում բեռնափոխադրման խնդիրների հետ, կարող է դիտարկվել որպես անհաղթահարելի ուժի ազդեցության հետևանք։

7. Խնդրում ենք տրամադրել այն փաստաթղթերի ամբողջական ցանկը, որոնք անհրաժեշտ է ներկայացնել տվյալ իրավիճակը որպես անհաղթահարելի ուժի ազդեցություն դիտարկելու համար:

ՄՈՆԹԵ ԿՈՐՊՈՐԵՅՇՆ ՍՊԸ-ի տնօրեն Ա. Խուրշուդյան

02.04.2020թ.

Պարզաբանում N 1

Երևանի քաղաքապետարանի կողմից «Երևանի քաղաքապետարան»-ի կարիքների համար` «կենցաղային թափոնների պոլիէթիլենային կոնտեյներների» ձեռքբերման նպատակով հայտարարված ԵՔ-ԲՄԱՊՁԲ-20/12 ծածկագրով բաց մրցույթի (այսուհետև մրցույթ) շրջանակներում ստացված պարզաբանման.

**1-ին և 2-րդ հարցերի վերաբերյալ** հայտնում ենք, որ մրցույթի տեխնիկական բնութագրով սահմանվել է որ.

«Աղբարկղը պետք է լինի.

* Կայուն և պաշտպանված ուլտրա-մանուշակագույն ճառագայթներից.
* դիմացկուն և պաշտպանված ցրտի, տաքի և ջերմաստիճանային տատանումներինց.
* ...

տրված EN 840, RAL-GZ և ISO 9001 սերտիֆիկատներին համապատասխան:»

ինչպես նաև.

«Առաջարկվող ապրանքները պետք է ունենան EN 840, RAL-GZ և ISO 9001 սերտիֆիկատներ:»

Այսինքն, եթե առաջարկվող ապրանքը արտադրվել է վերոհիշյալ ստանդարտներին համապատասխանան և վերոհիշյալ սերտիֆիկատները տրվել են առաջարկվող ապրանքի համար, հետևաբար այն ներառում է նաև Ձեր կողմից մատնանշված չափանիշները:

**3-րդ և 4-րդ հարցերի վերաբերյալ** հայտնում ենք հետևյալը.

Մրցույթի տեխնիկական բնութագրով սահմանվել է որ.

«Վաճառողը մինչև Ապրանքը հանձնելը, Պատվիրատուի պատահական ընտրությամբ ոչ պակաս 4 հատ ապրանքանմուշ իր միջոցների հաշվին պետք է ենթարկի ՀՀ պետական փորձաքննության և Պատվիրատուին ներկայացնի փորձագիտական եզրակացություն՝ աառաջարկվող ապրանքը վերոհիշյալ տեխնիկական բնութագրին համապատասխանության վերաբերյալ:

Սույն կետով նշված ՀՀ պետական փորձաքննություն չիրականացնելը, կամ առաջարկվող ապրանքը վերոհիշյալ տեխնիկական բնութագրին համապատասխանության վերաբերյալ եզրակացությունը Պատվիրատուին չտրամադրելը, կամ եթե տրամադրված եզրակացությամբ արձանագրվել է անհամապատասխանություն վերոհիշյալ տեխնիկական բնութագրին, ապա Պատվիրատուն իրավունք ունի հրաժարվել ապրանքից:»

Այսինքն, Մասնակիցը իր կողմից առաջարկվող ապրանքից, Պատվիրատուի պատահական ընտրությամբ ոչ պակաս քան 4 հատ ապրանքանմուշ, իր միջոցների հաշվին պետք է ենթարկի փորձաքննություն իրականացնող ՀՀ-ում գործող պետական մասնագիտացված որևէ կառույցիփորձաքննության՝ մրցույթի տեխնիկական բնութագրին համապատասխանության վերաբերյալ եղրակացւթյուն ստանալու նպատակով, վերջինիս տեխնիկական հնարավորությունների և հագեցվածության շրջանակներում, որը պետք է արտացոլվի նաև տրված եղրակացության մեջ:

**5-րդ հարցի վերաբերյալ** հայտնում ենք, որ Մրցույթի տեխնիկական բնութագրով որպես մատակարարման հասցե է սահմանվել Երևանի քաղաքապետարանի վարչական շենքի հասցեն, բնականաբար ելնելով ապրանքի ծավալից չի բացառվում, որ պայմանագրի կողմ հանդիսացող Մասնակցին առաջարկվի ապրանքի որոշ մասը բեռնաթափել նաև Երևանի քաղաքապետարանի ենթակայության մեկ այլ տարածքում:

 **6-րդ և 7-րդ հարցերի վերաբերյալ** հայտնում ենք, որ կողմերի պայմանագրային պարտավորությունները, այդ թվում նաև անհաղթահարելի ուժի ազդեցության վերաբերյալ դրույթը սահմանված են մրցույթի պայմանագրի նախագծով, ինչպես նաև ՀՀ քաղաքացիական օրենսգրքով:

Միաժամանակ տեղեկացնում ենք, որ Օրենսգրքի 417-րդ հոդվածի.2-րդ մասի համաձայն՝ մեղքի բացակայությունն ապացուցում է պարտավորությունը խախտած անձը, իսկ 3-րդ մասի համաձայն՝ ձեռնարկատիրական գործունեություն իրականացնելիս պարտավորությունը չկատարած կամ անպատշաճ կատարած անձը պատասխանատվություն է կրում, եթե չապացուցի, որ պատշաճ կատարումն անհնար է եղել անհաղթահարելի ուժի, այսինքն` տվյալ պայմաններում արտակարգ և անկանխելի հանգամանքների հետևանքով, եթե այլ բան նախատեսված չէ օրենքով կամ պայմանագրով: Նման հանգամանքներ չեն, մասնավորապես, պարտականությունների խախտումը պարտապանի կոնտրագենտների կողմից, շուկայում անհրաժեշտ ապրանքների կամ պարտապանի մոտ անհրաժեշտ դրամական միջոցների բացակայությունը:

Սույն հայտարարության հետ կապված լրացուցիչ տեղեկություններ ստանալու համար կարող եք դիմել

### ԵՔ-ԲՄԱՊՁԲ-20/12 ծածկագրով գնահատող հանձնաժողովի քարտուղար Գ. Մուրադյանին:

Հեռախոս՝ 011514373։

Էլեկոտրանային փոստ՝ gor.muradyan@yerevan.am։

 ԵՔ-ԲՄԱՊՁԲ-20/12ծածկագրով գնման ընթացակարգի գնահատող հանձնաժողովը